जागरूकता रैली निकालकर दी डिजिटल इंडिया की जानकारी
गंजबासौदा| गांव स्वरूपनगर में सुभद्रा शर्मा शासकीय कन्या महाविद्यालय की राष्ट्रीय सेवा योजना इकाई द्वारा लगाए गए सात दिवसीय शिविर के दौरान बुधवार को स्वयंसेवकों ने जागरूकता रैली निकाली। रैली ने पूरे गांव का भ्रमण किया और ग्रामीणों को डिजिटल इंडिया के बारे में विस्तार से बताया। स्वयंसेवकों ने ऑनलाइन बैंकिंग, एटीएम, स्वाइप मशीन के बारे में जानकारी दी। साथ ही ग्रामीणों को शिक्षा का महत्व बताते हुए बालक-बालिकाओं में बिना किसी भेदभाव के समान रूप से शिक्षा अध्ययन कराए जाने की बात पर जोर दिया। युवाओं को डिजिटल इंडिया से जोडऩे के लिए बैंक व इंटरनेट की जानकारी दी गई। इस मौके पर जवाहरलाल नेहरू स्मृति महाविद्यालय के प्रभारी प्राचार्य एलएस शुक्ला सहित बड़ी संख्या में स्वयंसेवक मौजूद थे।
hin_Deva hin_Deva